Държавен вестник, бр. 107, 2025 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  107
околната среда; осигуряване качеството на крайния продукт. Той осъществява връзка с 
технолога в силикатните производства и с колегите си от работния екип. 
 Едно от изискванията за успешна работа на специалиста в силикатните технологии е 
да знае как да реагира в критична ситуация с цел отстраняване на възникнал проблем и 
свеждане до минимум на загубите и опасностите от тази ситуация. Реалните производствени 
условия изискват той да притежава, развива и прилага знания, умения и компетентности от 
различни области, които да комбинира по подходящ начин, за да изпълнява успешно 
изискванията на работното място, да може да се адаптира при промяна на технологията и 
въвеждане на нова техника и технологии. Това изисква готовност за надграждане на знания и 
умения, за самостоятелно усвояване на нови компетенции, необходими за променящите се 
условия на труд. 
 Умението да работи в екип е важно изискване в условията на работна среда, свързана 
с големи рискови фактори – високи температури, налягания, токсични вещества и др. Като 
част от екипа обучаваният трябва да създава добри работни взаимоотношения, да бъде 
коректен и лоялен към колегите си и към фирмата. 
 В условията на специфична работна среда той е изложен на вредни влияния, което 
налага задължителното използване на защитно облекло и екипировка като безопасни обувки, 
защитни очила, ръкавици, каска, шлемофони, шумозаглушители и др.  
Специалистът изпълнява следните трудови задачи: подготвя суровините и 
материалите за технологичните процеси; наблюдава етапите на производствените процеси и 
поддържа основните параметри в оптимален режим при спазване на изискванията за 
опазване на околната среда; поддържа техническата изправност на производственото 
оборудване. Работата му включва: подготовка, претегляне и смесване на суровини или 
съставки в правилната последователност; захранване на машините със суровини и 
материали; мониторинг на отчитанията на измервателните уреди и инструменти; докладване 
за констатирани промени в работата на машините; работа с машините за подготовка и 
обработка на съставки или крайни продукти; проверка на работата на машините и 
регулиране на налягането, температурата, рН и др.; проверка на инструментите и 
оборудването за правилната им работа; наблюдение на оборудването за загряване и 
охлаждане; пускане и спиране на инсталацията; включване в дейности по прецизна 
обработка на материали, декориране на силикатни изделия; поставяне на продуктите в 
инсталации за сушене; изсипване на крайните продукти в съответни резервоари (контейнери, 
цистерни) или съдове за съхранение или транспорт; претегляне и дозиране на продуктите; 
извършване на дребни ремонти; почистване, поддържане и подготовка на оборудването; 
докладване за по-сериозните повреди на инженера по поддръжката; проверка на състоянието 
и поддържане на оборудването съобразно изискванията за здравословни и безопасни условия 
на труд. 
 Използването на компютри, съвременни софтуерни пакети и модерно производствено 
оборудване е важно условие за упражняването на тази професия. Много от трудовите задачи, 
които изпълнява лицето, се извършват с помощта на специализиран софтуер, което изисква 
задължително да притежава компетенции за работа с такива програми. Професионалните 
задължения на оператора се конкретизират в реалните условия на съответното производство 
и се отразяват в неговата длъжностна характеристика. 
2.3. Трета степен на професионална квалификация по професията 
Придобилият трета степен на професионална квалификация по професията 
„Силикатни технологии“ може да работи в предприятия от силикатната индустрия, както и в